LOXLEY ขายบิ๊กล็อต MTI เกลี้ยงพอร์ตให้ “3 ตระกูลใหญ่” หวังนำเงิน 281 ลบ.เสริมสภาพคล่อง
LOXLEY ขายบิ๊กล็อต MTI เกลี้ยงพอร์ตให้ "3 ตระกูลใหญ่" หวังนำเงิน 281 ลบ.เสริมสภาพคล่อง
LOXLEY ขายบิ๊กล็อต MTI เกลี้ยงพอร์ตให้ "3 ตระกูลใหญ่" หวังนำเงิน 281 ลบ.เสริมสภาพคล่อง
1 ต.ค. 2562

บริษัท ล็อกซเล่ย์ จำกัด (มหาชน) หรือ LOXLEY เปิดเผยว่า บริษัทมีมติอนุมัติให้ขายหุ้น บริษัท เมืองไทยประกันภัย จำกัด (มหาชน) หรือ MTI ที่บริษัทถืออยู่ทั้งหมดด้วยวิธี Big lot จำนวน 3,197,937 หุ้น คิดเป็น 5.42% ของทุนจดทะเบียนที่ชำระแล้วของ MTI ในราคาหุ้นละ 88 บาท รวมเป็นเงิน 281.42 ล้านบาท เพื่อใช้เป็นทุนหมุนเวียนของบริษัท และสำรองไว้เพื่อรองรับภาวะเศรษฐกิจที่ผันผวน
ทั้งนี้ บริษัทขายหุ้น MTI ให้แก่ นางนวลพรรณ ล่ำซำ ซึ่งเป็นบุคคลที่มีความเกี่ยวโยงกัน จำนวน 1,662,937 หุ้น หรือ 2.82% ของทุนจดทะเบียนที่ชำระแล้วของ MTI ในราคาหุ้นละ 88 บาท รวมเป็นเงิน 146.34 ล้านบาท และบริษัทขายหุ้น MTI จำนวน 1,535,000 หุ้น ในราคาหุ้นละ 88 บาท รวมเป็นเงิน 135.08 ล้านบาท โดยขายให้แก่ นายพุฒิพงศ์ ปราสาททองโอสถ จำนวน 850,000 หุ้น หรือ 1.44% และนางชัยลดา ตันติเวชกุล จำนวน 685,000 หุ้น หรือ 1.16%
พร้อมกันนั้น บริษัทยังเปิดเผยว่าได้รับรายงานจาก บริษัท รักษาความปลอดภัย เอเอสเอ็ม แมเนจเมนท์ จำกัด (เอเอสเอ็ม) ซึ่งเป็นบริษัทย่อยของบริษัทที่ประกอบธุรกิจบริการรักษาความปลอดภัย ได้จัดตั้งบริษัทร่วมใหม่ ชื่อ บริษัท รักษาความปลอดภัย ท่าอากาศยานไทย จำกัด เพื่อให้บริการด้านการรักษาความปลอดภัย ทุนจดทะเบียน 350 ล้านบาท แบ่งเป็นหุ้นสามัญ 3,360,000 หุ้น และหุ้นบุริมสิทธิ 140,000 หุ้น มูลค่าหุ้นละ 100 บาท
สำหรับโครงสร้างการถือหุ้น มี บริษัท ท่าอากาศยานไทย จำกัด (มหาชน) หรือ AOT ถือหุ้น 1,715,000 หุ้น คิดเป็นสัดส่วน 49%, บริษัท รักษาความปลอดภัย เอเอสเอ็ม แมเนจเมนท์ จำกัด ถือหุ้น 1,441,300 หุ้น คิดเป็น 41.18%, บริษัท รักษาความปลอดภัย พลังร่วม จำกัด ถือหุ้น 252,700 หุ้น คิดเป็น 7.22%,บริษัท รักษาความปลอดภัย เอ็ม เอ ไอ อินเตอร์เนชั่นแนล จำกัด ถือหุ้น 91,000 หุ้น คิดเป็น 2.60%
โดย LOXLEY ระบุว่าจำนวนเงินที่บริษัทลงทุน 144.13 ล้านบาท แหล่งเงินทุนที่ใช้มาจากเงินทุนหมุนเวียนของบริษัทและเงินกู้ธนาคาร ผลตอบแทนที่คาดว่าจะได้รับเงินปันผล